Mooikloof se wêreldkampioen kindersangeres, Son-Isha Coetzee, het nou ’n goue trofee op die ysbaan verwerf. Son- Isha het in Februarie vanjaar begin yshokkie speel vir die Warriors-klub se onder 14 span. Hulle het onlangs Noord-Gauteng kleure gekry en die goue trofee gewen as algehele wenner in Suid-Afrika.
In Oktober 2005 het Die Bronberger berig dat Son-Isha, wat toe sewe jaar oud was, vir haarself ’n wêreldtitel los gesing het in Los Angeles, Amerika by die Internasionale Kampioenskappe vir Uitvoerende Kunste waaraan 22 lande deelgeneem het.
Sy het die meeste en hoogste medaljes in die vyf-tot-sewe-jaar internasionale vokale kategorie verower, wat van haar ’n wêreldkampioen in dié kategorie gemaak het.